2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2012. gada 13. novembra noteikumos Nr. 769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā”**

Izdoti saskaņā ar likuma "Par piesārņojumu"

24.1 panta trešo daļu un septītās daļas 1. punktu,

30. panta pirmo daļu un 45. panta pirmo un septīto daļu un

likuma "Par atbilstības novērtēšanu" 7. panta pirmo daļu

Izdarīt Ministru kabineta 2012. gada 13. novembra noteikumos Nr. 769 “Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā” (Latvijas Vēstnesis, 2012, 190. nr.; 2014, 131. nr.; 2017, 71. nr.; 2018, 49. nr.) šādus grozījumus:.

1. Aizstāt 1.4 apakšpunktā vārdus “Valsts vides dienesta reģionālajai vides pārvaldei (turpmāk – pārvalde)” ar vārdiem “Valsts vides dienestam (turpmāk – dienests)”.

2. Aizstāt visā noteikumu tekstā vārdu “pārvalde” attiecīgajā locījumā ar vārdu “dienests” attiecīgajā locījumā.

3. Aizstāt visā noteikumu tekstā vārdus “vienotās vides informācijas sistēmā “TULPE” (attiecīgā locījumā) ar vārdiem “dienesta informācijas sistēma” (attiecīgā locījumā).”

4. Papildināt noteikumus ar 1.7. apakšpunktu šādā redakcijā:

 “1.7. kārtību, kādā iesniedz, pārbauda un apstiprina ikgadējo darbības līmeņa izmaiņu ziņojumu (turpmāk – darbības līmeņa ziņojums).”

5. Izteikt 3. punktu šādā redakcijā:

 “3. Operators šo noteikumu 4. punktā minēto iesniegumu un tam pievienotos pielikumus un dokumentus iesniedz elektroniski, pēc elektroniskas reģistrēšanās aizpildot informāciju tiešsaistes režīmā dienesta informācijas sistēmā. Operators šo noteikumu 32. un 33. punktā minētos iesniegumus un tiem pievienotos pielikumus un dokumentus, šo noteikumu 48., 48.4 un 61. punktā minētos ziņojumus, kā arī šo noteikumu 48.1 punktā minēto informāciju un to pamatojošos dokumentus iesniedz saskaņā ar šo noteikumu 5.1 nodaļā noteikto procedūru, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu (turpmāk – ETS informācijas sistēma).”

6. Izteikt 17. un 18. punktu šādā redakcijā:

 “17. Vienlaikus ar atļaujas iesniegumu operators iesniedz iesniegumu par nepieciešamajiem grozījumiem atļaujā A vai B kategorijas piesārņojošas darbības veikšanai vai izmaiņām C kategorijas piesārņojošā darbībā vai iesniedz iesniegumu atļaujas saņemšanai A vai B kategorijas piesārņojošai darbībai, vai paziņo par C kategorijas piesārņojošas darbības veikšanu šādos gadījumos:

17.1. ja iesniegumā atļaujas saņemšanai iekļautā informācija atšķiras no atļaujā A vai B kategorijas piesārņojošas darbības veikšanai iekļautās informācijas vai C kategorijas piesārņojošas darbības reģistrā iekļautās informācijas;

17.2. ja atļaujā A vai B kategorijas piesārņojošas darbības veikšanai jāizdara grozījumi, pamatojoties uz likumu "Par piesārņojumu", vai jāveic būtiskas izmaiņas C kategorijas darbībā.

 18. Ja operators nav ievērojis šo noteikumu 17.punktā minētos nosacījumus, pārvalde 10 darbdienu laikā pieņem lēmumu par atļaujas A vai B kategorijas piesārņojošas darbības veikšanai izsniegšanas vai pārskatīšanas procedūras uzsākšanu un informē par to attiecīgo operatoru.”

7. Izteikt 24.1 punktu šādā redakcijā:

 “Pārvalde izsniedz operatoram atļauju termiņos, kas ir noteikti normatīvajos aktos par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, ņemot vērā to, vai konkrētajam operatoram ir piešķirama atļauja A vai B kategorijas piesārņojošās darbības veikšanai vai nepieciešams reģistrēt C kategorijas piesārņojošas darbības.”

8. Aizstāt noteikumu 29. punktā un 2. pielikuma 28. punktā vārdus un skaitļus “Eiropas Komisijas 2012.gada 21.jūnija Regulas Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 600/2012)” ar vārdiem un skaitļiem “Eiropas Komisijas 2018. gada 19. decembra Īstenošanas regulas Nr. 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067)”

9. Izteikt 35. punktu šādā redakcijā:

 “35. Pārvalde pēc šo noteikumu 34.punktā minētās pārbaudes pabeigšanas izdara grozījumus operatoram izsniegtajā atļaujā, kā arī, ja nepieciešams, pieņem lēmumu par operatoram izsniegtās atļaujas A kategorijas vai B kategorijas piesārņojošas darbības veikšanai nosacījumu pārskatīšanu.”

10. Papildināt 3. nodaļas, 3.1., 3.2., 3.3. un 3.4. apakšnodaļu nosaukumus un 54. un 55. punktu aiz vārda “ziņojuma” ar vārdiem “un darbības līmeņa ziņojuma”.

11. Papildināt noteikumus ar 48.4 punktu šādā redakcijā:

“48.4 Operators emisijas monitoringa rezultātus norāda darbības līmeņa ziņojumā. Darbības līmeņa ziņojumu sagatavo, izmantojot vienoto Eiropas Komisijas izstrādāto darbības līmeņa ziņojuma veidlapu un ņemot vērā Eiropas Komisijas 2019.gada 31.oktobra regulas Nr. 2019/1842 ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842) 3. panta otrajā daļā noteikto darbības līmeņa minimālo saturu.”

12. Papildināt 49. punktā aiz vārda “ziņojumā” ar vārdiem “un darbības līmeņa ziņojumā”.

13. Izteikt 51. punktu šādā redakcijā:

“51. Operators emisiju ziņojumu, šo noteikumu 48.1 punktā minēto informāciju un darbības līmeņa ziņojumu iesniedz verificēšanai un verifikācijas ziņojumu sagatavošanai.”

14. Aizstāt 52.1 apakšpunktā skaitļus “600/2012 42.” ar skaitļiem “2018/2067 43.”.

15. Papildināt noteikumus ar 52.6. apakšpunktu šādā redakcijā:

“52.6. verificētājs nodrošina galvenā verificētāja rotāciju saskaņā ar regulas Nr. 2018/2067 43. panta astoto sadaļu”

16. Papildināt noteikumus ar 53.1 punktu šādā redakcijā:

 “53.1 Verificētājs plāno un veic operatora sagatavotā darbības līmeņa ziņojuma verificēšanu saskaņā ar regulā Nr. 2018/2067 noteiktajām prasībām.”

17. Papildināt 55.1 punktā aiz vārda “ziņojuma” ar vārdiem “vai darbības līmeņa ziņojuma”.

18. Papildināt noteikumus ar 57.1 punktu šādā redakcijā:

 “57.1 Verificētājs var pieņemt lēmumu apvienot iekārtas apmeklējumu emisiju ziņojuma un darbības līmeņa ziņojuma verificēšanai, nekavējoties par to informējot operatoru.”

19. Papildināt noteikumus ar 57.2 punktu šādā redakcijā:

 “57.2 Verificētājs, ārkārtējos apstākļos, kad nav iespējams fizisks iekārtas apmeklējums emisiju ziņojuma vai darbības līmeņa verificēšanai un ko nevar pārvarēt var nolemt dienestam pieprasīt atļauju veikt iekārtas apmeklējumu virtuāli. Pieteikums tiek veikts un apstiprināts saskaņā ar regulas Nr. 2018/2067 34.a pantā noteiktajām prasībām un kārtību.”

20. Aizstāt 61. punktā vārdus “lietojot informācijas apmaiņas sistēmu “DECLARE”” ar vārdiem “lietojot ETS informācijas sistēmu”.

21. Papildināt noteikumus ar 61.1 punktu šādā redakcijā:

“61.1 Verificētājs, ņemot vērā verifikācijas laikā iegūto informāciju, 15 darbdienu laikā pēc operatora sagatavotā darbības līmeņa ziņojuma saņemšanas sagatavo verifikācijas ziņojumus, izmantojot Eiropas Komisijas izstrādāto verifikācijas ziņojuma veidlapu, un iesniedz tos operatoram, lietojot ETS informācijas sistēmu. Verifikācijas ziņojumā norāda pārbaudes metodoloģiju, konstatētos faktus un verifikācijas atzinumu.”

22. Izteikt 62.4. apakšpunktu šādā redakcijā:

 “62.4. visu konstatēto nepatieso apgalvojumu summa nepārsniedz regulas Nr. 2018/2067 23.pantā noteikto būtiskuma līmeni:

62.4.1. 5 % regulas 601/2012 19. panta 2. punkta a) un b) apakšpunktā minētajām iekārtām;

62.4.2. 2 % regulas 601/2012 19. panta 2. punkta c) apakšpunktā minētajām iekārtām.”

23. Papildināt noteikumus ar 62.1 punktu šādā redakcijā:

“62.1 Verificētājs verifikācijas ziņojumā norāda tā atbilstību šādiem principiem – pilnīgums, konsekvence, pārredzamība, pareizība, izmaksu lietderība un ticamība – un sniedz apmierinošu verifikācijas atzinumu (verificēt operatora sagatavoto darbības līmeņa ziņojumu), ja:

 62.1.1. darbības līmeņa ziņojumā iekļautā informācija ir patiesa un nav pretrunīga;

 62.1.2. emisiju uzskaite un aprēķini iekārtā ir pilnīgi un konsekventi;

 62.1.3. dati apkopoti saskaņā ar regulā Nr. 2018/2067 noteiktajiem nosacījumiem;

 62.1.4. visu konstatēto nepatieso apgalvojumu summa nepārsniedz regulas Nr. 2018/2067 23. panta ceturtajā daļā noteikto būtiskuma līmeni – 5 %.

24. Aizstāt 67. punktā skaitļus “600/2012 49.” ar skaitļiem “2018/2067 50.”.

25. Aizstāt 70. punktā skaitļus “600/2012 61.” ar skaitļiem “2018/2067 62.”.

26. Aizstāt 71.4 apakšpunktā skaitļus “600/2012 53.” ar skaitļiem “2018/2067 54.”.

27. Izteikt 74. punktu šādā redakcijā:

 “74. Operators katru gadu līdz 15. martam dienestā iesniedz:

 74.1. emisiju ziņojumu, norādot, kura emisiju ziņojumā iekļautā informācija ir klasificējama kā komercnoslēpums;

 74.2. darbības līmeņa ziņojumu;

74.3. verifikācijas ziņojumus emisiju ziņojumam un darbības līmeņa ziņojumam;

 74.4. šo noteikumu 48.1 punktā minēto informāciju un to pamatojošo dokumentāciju, kā arī verificētāja apstiprinājumu par veiktajiem pasākumiem.”

28. Izteikt 77.2.2. apakšpunktu šādā redakcijā:

 “77.2.2. iekārtu saraksta emisijas kvotu sadalei 2021.–2030.gadam izstrādes laikā operatora iesniegto informāciju;”

29. Papildināt noteikumus ar 77.1 punktu šādā redakcijā:

 “77.1 Dienests izvērtē operatora iesniegto darbības līmeņa ziņojumu un verifikācijas ziņojumu, ņemot vērā:

 77.1.1. šādus nosacījumus:

 77.1.1.1. darbības līmeņa ziņojums un verifikācijas ziņojums ir iesniegts šajos noteikumos noteiktajos termiņos un šo noteikumu 3. punktā noteiktajā formātā;

 77.1.1.2. darbības līmeņa ziņojums un verifikācijas ziņojums ir sagatavots saskaņā ar 48.4 un 61. punktā minētajām prasībām;

 77.1.1.3. darbības līmeņa ziņojums ir verificēts kā apmierinošs;

 77.1.2. šādu informāciju:

 77.1.2.1. iekārtu saraksta emisijas kvotu sadalei 2021.–2030.gadam izstrādes laikā operatora iesniegto informāciju;

 77.1.2.2. verifikācijas ziņojumā norādīto informāciju par verificēšanas laikā konstatētiem nebūtiskiem nepatiesiem apgalvojumiem.”

30. Izteikt 78. un 79. punktu šādā redakcijā:

 “78. 15 darbdienu laikā pēc šo noteikumu 75. punktā minētā emisiju ziņojuma saņemšanas vai katru gadu līdz 31. martam attiecībā uz šo noteikumu 74. punktā minētā emisiju ziņojuma un darbības līmeņa ziņojuma saņemšanu dienests:

 78.1. apstiprina operatora iesniegtā emisiju ziņojuma un verifikācijas ziņojuma atbilstību šo noteikumu 77.1.apakšpunktā minētajiem nosacījumiem, kā arī emisiju ziņojuma atbilstību šo noteikumu 77.2.apakšpunktā minētajai informācijai;

 78.2. apstiprina operatora iesniegtā darbības līmeņa ziņojuma un verifikācijas ziņojuma atbilstību šo noteikumu 77.1.1. apakšpunktā minētajiem nosacījumiem, kā arī emisiju ziņojuma atbilstību šo noteikumu 77.1.2. apakšpunktā minētajai informācijai;

 78.3. pieņem lēmumu par operatora iesniegtā emisiju ziņojuma, darbības līmeņa ziņojuma un to verifikācijas ziņojumu neapstiprināšanu, norādot visas konstatētās neatbilstības, un divu darbdienu laikā informē par to operatoru.

79. Ja dienests konstatē neatbilstības emisijas ziņojumā vai darbības līmeņa ziņojumā, operators 10 darbdienu laikā veic labojumus attiecīgajā ziņojumā un atkārtoti verificētu iesniedz to pārvaldē.”

31. Papildināt 80. punktā aiz vārdiem “informāciju un” ar vārdiem un skaitļiem “10 darbdienu laikā pēc ziņojuma atkārtotas iesniegšanas”.

32. Papildināt noteikumus ar 80.1 punktu šādā redakcijā:

“80.1 Dienests izvērtē atkārtoti sniegto informāciju un 10 darbdienu laikā pēc ziņojuma atkārtotas iesniegšanas, pieņem lēmumu par operatora iesniegtā darbības līmeņa ziņojuma un verifikācijas ziņojuma apstiprināšanu vai atteikumu to apstiprināt.”

33. Izteikt 81. punktu šādā redakcijā:

 “81. Ja dienests saskaņā ar šo noteikumu 78.2.apakšpunktu vai 80.punktu pieņem lēmumu par operatora iesniegtā emisiju ziņojuma vai darbības līmeņa ziņojuma un attiecīgā verifikācijas ziņojuma neapstiprināšanu, operators dienesta rīcību var apstrīdēt Vides pārraudzības valsts birojā.”

34. Papildināt noteikumus ar 82.1 punktu šādā redakcijā:

 “82.1 Dienests var veikt konservatīvas aplēses par jebkuru darbības līmeņa ziņojuma parametru, regulas Nr. 2019/1842 3. panta ceturtajā daļā noteiktajās situācijās.”

35. Papildināt noteikumus ar 85.1 punktu šādā redakcijā:

 “85.1 Ja operatora emisijas ziņojums nav apstiprināts šo noteikumu 78.2. apakšpunktā vai 80.1 punktā minētajā kārtībā līdz kārtējā gada 31.martam:

 85.1.1. dienests līdz 1. aprīlim vai nākamajā darbdienā pēc 1. aprīļa par attiecīgajiem operatoriem informē Latvijas Vides, ģeoloģijas un meteoroloģijas centru;

 85.1.2. Latvijas Vides, ģeoloģijas un meteoroloģijas centrs, pamatojoties uz dienesta šo noteikumu 85.1.1. apakšpunktā minēto informāciju, nekavējoties bloķē attiecīgo operatoru kontus emisijas reģistrā.

36. Izteikt 89. punktu šādā redakcijā:

 “89. Informāciju publicē:

 89.1. Valsts vides dienesta tīmekļvietnē:

 89.1.1. iesniegumā atļaujas saņemšanai iekļaujamo informāciju;

 89.1.2. visas operatoriem izsniegtās atļaujas, kā arī atļaujās iekļautos monitoringa plānus un monitoringa nosacījumus;

 89.1.3. dienesta lēmumus par grozījumiem atļaujā, par atteikumu izsniegt atļauju un par atļaujas atcelšanu;

 89.1.4. dienesta lēmumus par emisiju ziņojuma apstiprināšanu vai atteikumu to apstiprināt;

 89.1.5. dienesta pieņemtos lēmumus attiecībā uz operatoru par šajos noteikumos un regulā Nr. 2018/2067 noteikto saistību nepildīšanu;

 89.1.6. monitoringa plānā iekļaujamo informāciju; 89.1.7. šo noteikumu 2. pielikuma 28. punktā minēto laboratoriju sarakstu, kuras nav akreditētas nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā akreditētas laboratorijas, bet kurās veiktās analīzes ir atzīstamas likuma 2. pielikumā minēto darbību monitoringam un ziņošanai nepieciešamo datu noteikšanai;

 89.2. Vides aizsardzības un reģionālās attīstības tīmekļvietnē:

 89.2.1. regulas Nr. 600/2012 un regulas Nr. 601/2012 ietvaros izstrādātos vadlīniju dokumentus, palīgdokumentus un rīkus;

 89.2.2. Regulas 2018/2067 ietvaros izstrādātos vadlīniju dokumentus;

 89.2.3. šo noteikumu 48. punktā minēto emisiju ziņojuma veidlapu;

89.2.4. iesnieguma veidlapas paraugu šo noteikumu 48.1 punktā minētās informācijas iesniegšanai.

89.2.5. šo noteikumu 48.4 punktā minēto darbība līmeņa ziņojuma veidlapu;

37. Svītrot 5.1 nodaļu.

38. Papildināt noteikumus ar 5.2 nodaļu šādā redakcijā:

“5.2 ETS informācijas sistēmas izmantošana

89.1 ETS informācijas sistēmas lietotāji autentifikācijai reģistrējas Eiropas Komisijas autentifikācijas servisā (EU Login) https://webgate.ec.europa.eu/cas/eim/external/register.cgi.

89.2 Pirmo reizi reģistrējoties ETS informācijas sistēmā un turpmāk lietojot ETS informācijas sistēmu, autorizētās personas autentificējas, izmantojot Eiropas Komisijas autentifikācijas servisā (*ECAS*) reģistrēto lietotājvārdu un paroli.

89.3 Vides aizsardzības un reģionālās attīstības ministrija ETS informācijas sistēmā kā kompetentās iestādes reģistrē sākotnējās organizācijas - dienestu, Civilās aviācijas aģentūru, Latvijas Nacionālo akreditācijas biroju un Latvijas Vides, ģeoloģijas un meteoroloģijas centru.

89.4 Operators pirms reģistrēšanās ETS informācijas sistēmā iesniedz dienestā iesniegumu par šīs sistēmas lietošanu, izmantojot Vides aizsardzības un reģionālās attīstības ministrijas tīmekļvietnē pieejamo iesnieguma veidlapu.

89.5 Verificētājs pirms reģistrēšanās ETS informācijas sistēmā iesniedz Vides aizsardzības un reģionālās attīstības ministrijā iesniegumu par šīs sistēmas lietošanu, izmantojot Vides aizsardzības un reģionālās attīstības ministrijas tīmekļvietnē pieejamo iesnieguma veidlapu.

89.6 Šo noteikumu 89.4 un 89.5 punktā minētajā iesniegumā norāda ne mazāk kā divas operatora vai verificētāja autorizētas personas, kas informācijas apmaiņai operatora vai verificētāja vārdā lietos šo sistēmu un kas ir tiesīgas un operatora vai verificētāja vārdā iesniegt dokumentus.

89.7 Pārvalde pēc šo noteikumu 89.4 punktā minētā iesnieguma pārbaudes ETS informāciju sistēmā izveido konkrētā operatora kontu un pievieno to konkrētajai dienesta reģionālajai pārvaldei, un norādītās autorizētās personas pievieno šim kontam.

89.8 Vides aizsardzības un reģionālās attīstības ministrija pēc šo noteikumu 89.5 punktā minētā iesnieguma pārbaudes ETS informāciju sistēmā izveido konkrētā verificētāja kontu, un norādītās autorizētās personas pievieno šim kontam.

89.9 Šo noteikumu 32. un 33. punktā minētie operatora iesniegumi un tiem pievienotie pielikumi un dokumenti, šo noteikumu 48. punktā minētie ziņojumi, šo noteikumu 48.1 punktā minētā informācija un to pamatojošie dokumenti, šo noteikumu 48.4 punktā minētie ziņojumi, kā arī šo noteikumu 61. punktā minētie verificētāja ziņojumi, kas ir iesniegti ETS informācijas sistēmā, ir uzskatāmi par pašrocīgi parakstītiem.

39. Papildināt noteikumus ar 97. punktu šādā redakcijā:

“ 97. Šo noteikumu 77.2.2. apakšpunkts stājas spēkā 2021. gada 1. janvārī.”

40. Izteikt 2. pielikuma 4., 5., 6. un 7. punktu šādā redakcijā:

“4. Operators ar dienesta atļauju var izvēlēties metodikas, kas nav balstītas pakāpēs, tostarp enerģijas bilances metodi, lai noteiktu darbības datus un atbilstošo aprēķina koeficientu:

 4.1. ja jaukta sastāva kurināmā vai materiālu biomasas frakcija ir 97% vai lielāka;

 4.2. ja emisiju daudzuma dēļ, kas saistīts ar kurināmā vai materiālu fosilo frakciju, tā uzskatāma par "de minimis" avota plūsmu.

5. Ja tiek izmantots jaukta sastāva kurināmais vai materiāls, operators vai nu pieņem, biomasas daļas neesamību un piemēro fosilo frakciju 100% apmērā, vai arī nosaka biomasas frakciju saskaņā ar regulas Nr. 601/2012 39. panta 2. punktu, piemērojot regulas II pielikuma 2.4. sadaļā definētās pakāpes.

6. Ja atbilstoši piemērotajam pakāpes līmenim operatoram jānosaka biomasas frakcija veicot analīzes, operators nosaka šo biomasas frakciju, pamatojoties uz attiecīgo standartu un tā analītiskajām metodēm ar nosacījumu, ka to izmantošanu ir apstiprinājusi dienests.

7. Ja biomasas frakcijas noteikšana jaukta sastāva kurināmajā vai materiālā, izmantojot analīzes, saskaņā ar šā pielikuma 6. punktu nav tehniski iespējama vai radītu nesamērīgas izmaksas, operators pārvaldē apstiprināšanai iesniedz alternatīvu aplēses metodi, kā noteikt biomasas frakciju.”

41. Izteikt 3. pielikuma 15. punktu šādā redakcijā:

 “15. Nosacījumi ikgadējiem ziņojumiem:

 15.1. emisiju ziņojumu sagatavošanas un verificēšanas nosacījumi;

 15.2. emisiju ziņojumu iesniegšanas kārtība;

 15.3. emisiju ziņojumu izvērtēšanas nosacījumi;

15.4. darbības līmeņa ziņojumu sagatavošanas un verificēšanas nosacījumi;

 15.5. darbības līmeņa ziņojumu iesniegšanas kārtība;

 15.6. darbības līmeņa ziņojumu izvērtēšanas nosacījumi.”

42. Aizstāt noteikumu tekstā skaitļus “600/2012” ar skaitļiem “2018/2067”.

Ministru prezidents Arturs Krišjānis Kariņš

Vides aizsardzības un

reģionālās attīstības ministra vietā

aizsardzības ministrs A.Pabriks